
     Projektas
	

	

	BIRŠTONO SAVIVALDYBĖS  TARYBA

	


SPRENDIMAS

dėl birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo 
2018 m. balandžio 19 d. Nr. TSP-51 

Birštonas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir 14 straipsniu, Birštono savivaldybės taryba n u s p r e n d ž i a:

1. Patvirtinti pridedamą Birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą.
2. Pripažinti netekusiais galios:

2.1. Birštono savivaldybės tarybos 2015 m. gegužės 29 d. sprendimą Nr. TS-108 „Dėl Birštono savivaldybės ilgalaikio ir trumpalaikio materialiojo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“.

2.2. Birštono savivaldybės tarybos 2015 m. rugpjūčio 28 d. sprendimą Nr. TS-173 „Dėl Birštono savivaldybės tarybos 2015 m. gegužės 29 d. sprendimo Nr. TS-108 „Dėl Birštono savivaldybės ilgalaikio ir trumpalaikio materialiojo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ pakeitimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.
	 Savivaldybės meras
	


	SUDERINTA

Birštono savivaldybės administracijos Ūkio, turto ir kaimo plėtros skyriaus vedėjas
Pranas Cvilikas  

Birštono savivaldybės administracijos Bendrojo skyriaus vyriausioji kalbos tvarkytoja

2018-04-17

Birštono savivaldybės administracijos Teisės ir personalo skyriaus vedėja

NIJOLĖ VAITKEVIČIENĖ

ŪKIO, TURTO IR KAIMO PLĖTROS SKYRIAUS 

VYRIAUSIOJI SPECIALISTĖ

Birštono savivaldybės tarybai

AIŠKINAMASIS RAŠTAS

PRIE TARYBOS SPRENDIMO PROJEKTO

„dėl birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“
2018-04-16

Parengto projekto tikslas – patvirtinti naują Birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo redakciją, kurioje būtų numatytos nuostatos dėl Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnio, reglamentuojančio savivaldybių turto panaudą, pasikeitimų.

Nurodyto Įstatymo 14 straipsnio pakeitimuose, įsigaliojusiuose po Birštono savivaldybės ilgalaikio ir trumpalaikio materialiojo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo Birštono savivaldybės tarybos 2015 m. gegužės 29 d. sprendimu Nr. TS-108, asociacijoms numatytos griežtesnės valdyti panaudos pagrindais turto suteikimo sąlygos, numatytas turto suteikimas labdaros ir paramos fondams valdyti panaudos pagrindais, apibrėžtos asociacijų bei labdaros ir paramos fondų veiklos, kurios priskiriamos socialinei bei valstybės nacionalinio saugumo sritims, numatyta prievolė panaudos gavėjams ne vėliau kaip per keturis mėnesius nuo kiekvienų kalendorinių metų pabaigos turto valdytojui teikti ataskaitą, joje nurodant kaip yra naudojamas panaudos pagrindais perduotas ilgalaikis materialusis turtas, kokią veiklą vykdo panaudos gavėjas, ar panaudos gavėjas vykdo įsipareigojimus savo lėšomis atlikti nekilnojamojo daikto einamąjį ar statinio kapitalinį remontą arba kito ilgalaikio materialiojo turto remontą, ar vykdomos kitos panaudos sutarties sąlygos. Taip pat naujoje aprašo redakcijoje siūloma, kad Savivaldybės turtas valdyti panaudos pagrindais iš vienos savivaldybės biudžetinės įstaigos kitai savivaldybės biudžetinei įstaigai galėtų būti perduodamas Savivaldybės administracijos direktoriaus įsakymo pagrindu.

Įstatymo 14 straipsnio pakeitimų nuostatų turi būti laikomasi rengiant Savivaldybės sprendimų projektus dėl Savivaldybės turto suteikimo subjektams valdyti panaudos pagrindais bei sudarant Savivaldybės turto panaudos sutartis. Atsižvelgus į tai, turi būti patikslintos Savivaldybės tarybos sprendimu numatytos Savivaldybės turto suteikimo panaudos pagrindais nuostatos. 


Antikorupcinio vertinimo pažyma pridedama. 

Priėmus šį teikiamą sprendimo projektą, daugiau jokių aktų keisti nereiks. 


Parengus projektą, specialistų vertinimų ir išvadų negauta.


Projekto iniciatorius – Birštono savivaldybės administracija.  


Projekto autorius – Birštono savivaldybės administracijos Ūkio, turto ir kaimo plėtros skyriaus vyriausioji specialistė Nijolė Vaitkevičienė.


Teisės aktui įgyvendinti lėšos nereikalingos.

	Vyriausioji specialistė
	                                         Nijolė Vaitkevičienė


PATVIRTINTA  

Birštono savivaldybės tarybos 

2018 m. balandžio 30 d.

sprendimu Nr. TS-......  

         

BIRŠTONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠAS
 
I. BENDROSIOS NUOSTATOS
 

1. Birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas (toliau – Aprašas) reglamentuoja Birštono savivaldybei (toliau – Savivaldybė) nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis sąlygas, Savivaldybės institucijų, dalyvaujančių Savivaldybės turto perdavimo panaudos pagrindais procese, teises ir pareigas, panaudos gavėjų teises ir pareigas, taip pat pagrindinius Savivaldybės turto panaudos sutarties sudarymo reikalavimus. 

2. Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.

3. Panaudos sutarties dalyku gali būti Savivaldybei nuosavybės teise priklausantis turtas: statiniai ir patalpos bei jų dalys (toliau – nekilnojamasis turtas), kiti nekilnojamieji daiktai, kitas ilgalaikis materialusis turtas, trumpalaikis materialusis turtas.

II. TURTO SUTEIKIMO PANAUDOS PAGRINDAIS NUOSTATOS
4. Savivaldybei nuosavybės teise priklausantis turtas (toliau – turtas) gali būti suteiktas panaudos pagrindais šiems subjektams:

4.1. biudžetinėms įstaigoms;

4.2. viešosioms įstaigoms, kai bent vienas iš jų dalininkų yra valstybė ar Savivaldybė, kurioms atstovauja valstybės ar Savivaldybės institucija, taip pat viešosioms įstaigoms – mokykloms ir viešosioms įstaigoms, tenkinančioms visuomenės interesą muziejų sistemoje;

4.3. socialinės įmonės statusą turintiems juridiniams asmenims;

4.4. asociacijoms, veikiančioms pagal Lietuvos Respublikos asociacijų įstatymą, jeigu:
1) jų pagrindinis veiklos tikslas – teikti naudą visuomenei ar jos daliai socialinėje arba valstybės nacionalinio saugumo stiprinimo srityse (pagal Aprašo 5.1 ir 5.2 punktus) ir 
2) jos neturi nuosavybės teise priklausančio ar panaudos pagrindais perduoto laikinai neatlygintinai valdyti ir naudotis valstybės ar Savivaldybės nekilnojamojo turto Savivaldybėje (kai prašoma panaudos pagrindais suteikti nekilnojamąjį turtą);

4.5. labdaros ir paramos fondams, jeigu:

1) jie vykdo bent vieną socialinei ar valstybės nacionalinio saugumo stiprinimo sričiai priskirtų veiklų (pagal Aprašo 5.1 ir 5.2 punktus), ir

2) jie neturi nuosavybės teise priklausančio ar panaudos pagrindais perduoto laikinai neatlygintinai valdyti ir naudotis valstybės ar Savivaldybės nekilnojamojo turto Savivaldybėje (kai prašoma panaudos pagrindais suteikti nekilnojamąjį turtą);

4.6. politinėms partijoms, jeigu jos neturi nuosavybės teise priklausančio ar panaudos pagrindais perduoto laikinai neatlygintinai valdyti ir naudotis valstybės ar Savivaldybės nekilnojamojo turto Savivaldybėje (kai prašoma panaudos pagrindais suteikti nekilnojamąjį turtą);
4.7. profesinių sąjungų susivienijimams ir jį sudarančioms profesinėms sąjungoms, jeigu jie neturi nuosavybės teise priklausančio ar panaudos pagrindais perduoto laikinai neatlygintinai valdyti ir naudotis valstybės ar Savivaldybės nekilnojamojo turto Savivaldybėje, kurioje prašoma panaudos pagrindais suteikti nekilnojamąjį turtą (perduodama tik Savivaldybės nekilnojamasis turtas);

4.8. kitiems subjektams, jeigu tai nustatyta Lietuvos Respublikos įstatymuose, tarptautinėse sutartyse ar tarptautiniuose susitarimuose.

5. Asociacijų, labdaros ir paramos fondų veiklos, priskiriamos:

5.1. Socialinei sričiai:

5.1.1. vaiko ir šeimos gerovės skatinimas ir (arba) vaiko teisių užtikrinimas;
5.1.2. pagalba nusikaltimų aukoms ir (arba) smurto artimoje aplinkoje prevencija ir mažinimas;
5.1.3. jaunimo dalyvavimo darbo rinkoje skatinimas ir jo integravimas į visuomeninį gyvenimą;
5.1.4. neįgaliųjų ar kitų socialinių grupių (prekybos žmonėmis aukų, asmenų, sergančių priklausomybės nuo psichotropinių medžiagų ligomis, nuteistųjų ir asmenų, paleistų iš laisvės atėmimo vietų, taip pat kitų socialinių grupių) ir užsieniečių socialinė integracija;
5.1.5. pagalbos ar socialinių paslaugų teikimas asmenims dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį;
5.1.6. ligų ir priklausomybių prevencija, pacientų telkimas ir jų teisių gynimas ir pagalbos sau stiprinimas;
5.1.7. žmogaus teisių ir lygių galimybių užtikrinimas;
5.1.8. moterų ir vyrų lygių galimybių užtikrinimas;
5.1.9. užimtumo ir socialinės integracijos skatinimas per neformalųjį vaikų ir jaunimo švietimą, suaugusiųjų švietimą ir kultūrinę veiklą;
5.1.10. savanoriškos veiklos plėtojimas;
5.1.11. žmonių fizinio aktyvumo skatinimas, kūno kultūros ir sporto plėtojimas;
5.1.12. bendruomeninių organizacijų veikla, tenkinanti gyvenamosios vietovės bendruomenės viešuosius poreikius;
5.1.13. socialinės atsakomybės, socialinio dialogo ir socialinės partnerystės skatinimas ir plėtojimas nacionaliniu, šakos ir teritoriniu lygmeniu;
5.1.14. mokslo bendruomenės socialinės atsakomybės skatinimas plėtojant visuomenės poreikius atitinkančius mokslinius tyrimus ir mokslo žinių sklaidą;

5.2. Valstybės nacionalinio saugumo stiprinimo sričiai:
5.2.1. pilietiškumo, patriotiškumo ugdymas;
5.2.2. visuomenės švietimas ir informavimas šalies gynybos klausimais;
5.2.3. Lietuvos karybos istorijos sklaida.

6. Turtas gali būti perduodamas panaudos pagrindais laikinai neatlygintinai valdyti ir naudotis Aprašo 4 punkte nurodytiems subjektams ne ilgesniam kaip 10 metų terminui su galimybe terminą pratęsti.

7. Sprendimą dėl Savivaldybės turto perdavimo panaudos pagrindais, panaudos sutarties termino pratęsimo ar panaudos sutarties nutraukimo prieš terminą priima:

7.1. Savivaldybės administracijos direktorius įsakymu – Aprašo 4.1 punkte nurodytiems subjektams;

7.2. Savivaldybės taryba sprendimu – Aprašo 4.2–4.8 punktuose nurodytiems subjektams.
8. Šio Aprašo 7 punkte nurodytų teisės aktų projektus per 30 kalendorinių dienų, gavęs 4 punkte nurodytų subjektų pateiktus dokumentus, parengia Birštono savivaldybės administracijos Ūkio, turto ir kaimo plėtros skyrius (toliau – Skyrius). 

Sutarties termino pratęsimui subjektai pateikia Aprašo 1 priedo pridedamų dokumentų 2.3–2.7 punktuose  numatytus dokumentus.

III. TURTO SUTEIKIMO PANAUDOS PAGRINDAIS KITOS SĄLYGOS
 

9. Subjektai, nurodyti 4 punkte, Birštono savivaldybės tarybai ar Birštono savivaldybės administracijos direktoriui turi pateikti prašymą pagal Aprašo 1 priede nustatytą pavyzdinę prašymo formą su joje nurodytais dokumentais. Prašyme subjektas turi pagrįsti, kad:

9.1. panaudos pagrindais prašomas suteikti turtas reikalingas jo vykdomai veiklai, dėl kurios turtas galėtų būti perduotas, ir jo naudojimo paskirtis atitinka subjekto veiklos sritis ir tikslus, nustatytus jo steigimo dokumentuose;

9.2. jo veiklos rezultatai užtikrina naudą visuomenei ar jos daliai.

10. Jeigu subjekto pateikti dokumentai neatitinka Apraše nurodytų nuostatų, Birštono savivaldybės tarybos sprendimo projektas ar Birštono savivaldybės administracijos direktoriaus įsakymo projektas nerengiami.  

11. Prie teikiamo Savivaldybės tarybos sprendimo (4.2–4.8 punktuose nurotiems subjektams) ar Savivaldybės administracijos direktoriaus įsakymo (4.1 punkte nurodytiems subjektams) dėl Savivaldybės turto perdavimo panaudos pagrindais laikinai neatlygintinai valdyti ir naudotis projektų turi būti pridedama:

11.1. subjekto prašymas su nurodytais priedais;
11.2. perduodant Savivaldybės nekilnojamąjį turtą:

11.2.1. Nekilnojamojo turto registro centrinio duomenų banko išrašo kopija;

11.2.2. nekilnojamojo daikto kadastro duomenų bylos kopija, jeigu perduodamos patalpos ar jų dalys, nesuformuotos kaip atskiras nekilnojamasis daiktas.

12. Turto valdytojas, prieš sudarydamas turto panaudos sutartį, turi gauti panaudos gavėjo rašytinį įsipareigojimą panaudos sutartyje numatytomis sąlygomis panaudoti savo lėšas perduoto nekilnojamojo daikto einamajam ar kito statinio kapitaliniam remontui bei kito materialiojo turto remontui atlikti.

13. Panaudos gavėjui draudžiama atlikti nekilnojamojo turto kapitalinį remontą ar rekonstravimą be Savivaldybės administracijos direktoriaus išankstinio raštiško sutikimo. Šiam sutikimui gauti panaudos gavėjas pateikia Aprašo 2 priede nurodytus dokumentus.

14. Panaudos gavėjas per 10 darbo dienų nuo turto perdavimo–priėmimo akto pasirašymo dienos turi apdrausti visam sutarties galiojimo laikotarpiui jam perduotą ilgalaikį materialųjį turtą savo lėšomis panaudos davėjo naudai nuo visų draudžiamųjų įvykių. Tais atvejais, kai Lietuvos Respublikoje veikiančios draudimo įmonės motyvuotai atsisako apdrausti turtą, panaudos gavėjas turi jį apdrausti išnykus aplinkybėms, dėl kurių turtas negalėjo būti apdraustas.

IV. TURTO PANAUDOS SUTARTIES PASIRAŠYMAS IR TURTO PERDAVIMAS
15. Turto panaudos sutartį, parengtą pagal Aprašo 3 priede nustatytą pavyzdinę Savivaldybės turto panaudos sutarties formą, Savivaldybės tarybos sprendimu ar Birštono savivaldybės direktoriaus įsakymu įgalioti  turto valdytojo vadovai ar jų įgalioti asmenys) ir panaudos gavėjo vadovas ar jo įgaliotas asmuo turi pasirašyti per 15 darbo dienų nuo Savivaldybės tarybos sprendimo ar Savivaldybės administracijos direktoriaus įsakymo įsigaliojimo dienos. 

16. Turto perdavimas įforminamas turto perdavimo–priėmimo aktu, parengtu pagal Aprašo 4 priede nustatytą akto formą. Turto perdavimo–priėmimo aktas su panaudos gavėju pasirašomas per 5 darbo dienas nuo turto panaudos sutarties pasirašymo. Atskiras turto perdavimo–priėmimo aktas su panaudos gavėju gali būti nepasirašomas, jeigu panaudos davėjas ir panaudos gavėjas sutaria, kad pasirašant sutartį yra perduodamas turtas ir ši sutartis kartu yra turto perdavimo–priėmimo aktas.
V. BAIGIAMOSIOS NUOSTATOS
 

17. Panaudos sutarties pakeitimus (susitarimus dėl sutarties pakeitimo) dėl turto duomenų pasikeitimo (kadastrinių matavimų duomenys ir kiti duomenys) atlikus turto remonto / rekonstravimo darbus pasirašo turto valdytojo įgaliotas atstovas (Savivaldybės tarybos sprendimo ar Administracijos direktoriaus įsakymo projektai nerengiami).

18. Turto valdytojas privalo kontroliuoti, ar panaudos gavėjas naudoja gautą turtą pagal paskirtį, ar verčiasi veikla, dėl kurios buvo perduotas turtas, ar vykdo visas turto panaudos sutartyje nustatytas sąlygas, ar panaudos gavėjui, turinčiam socialinės įmonės statusą, šis statusas nepanaikintas.
19. Panaudos davėjas gali nutraukti turto panaudos sutartį, jeigu panaudos gavėjas nevykdo įsipareigojimų savo lėšomis atlikti jam perduoto nekilnojamojo  turto ar kito nekilnojamojo daikto einamąjį ar kapitalinį remontą. 

20. Panaudos davėjas privalo nutraukti turto panaudos sutartį, jeigu panaudos gavėjas nesiverčia Savivaldybės tarybos sprendime ar Savivaldybės administracijos direktoriaus įsakyme dėl turto perdavimo panaudos pagrindais laikinai neatlygintinai valdyti ir naudotis priėmimo metu nurodyta veikla, dėl kurios buvo perduotas turtas, ar šį turtą naudoja ne pagal paskirtį arba panaudos gavėjui, turinčiam socialinės įmonės statusą, šis statusas panaikinamas. 
21. Panaudos sutarties terminui pasibaigus turto valdytojas (subjektas, pasirašęs panaudos sutartį) perima turtą surašydamas turto perdavimo–priėmimo (grąžinimo) aktą (Savivaldybės tarybos sprendimo ar Administracijos direktoriaus įsakymo projektai nerengiami).

22. Panaudos sutarčių ir jų priedų originalus saugo turto valdytojas, kuris per 5 darbo dienas nuo panaudos sutarties pasirašymo jų skenuotas versijas elektroniniu paštu pateikia Skyriui. Skyriui tokiomis pačiomis sąlygomis pateikiamos turto panaudos sutarčių pakeitimų ir perdavimo–priėmimo aktų kopijos. 

23. Panaudos davėjo tarnautojų / darbuotojų veiksmai netinkamai įgyvendinant Aprašą gali būti skundžiami Lietuvos Respublikos įstatymų nustatyta tvarka ir jie atsako Lietuvos Respublikos teisės aktų nustatyta tvarka.

24. Šis Aprašas gali būti keičiamas, papildomas ir pripažįstamas netekusiu galios Savivaldybės tarybos sprendimu. 
25. Šio aprašo nuostatų vykdymą kontroliuoja turto valdytojo vadovai.  

26. Šis Aprašas skelbiamas Birštono savivaldybės internetiniame tinklapyje www.birstonas.lt .
                                                       
	
	Birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 

1 priedas


(Prašymo suteikti panaudos pagrindais naudotis Savivaldybės materialiuoju turto forma)

..............................................................................................................................................

(Subjekto pavadinimas, adresas, kodas, tel., el. adresas, atsiskaitomosios sąskaitos numeris, banko pavadinimas, banko kodas)
PRAŠYMAS

SUTEIKTI PANAUDOS PAGRINDAIS NAUDOTIS 

SAVIVALDYBĖS MATERIALIUOJU TURTU

 
20…. m. ………… d.
Birštonas

1.         Aprašomoji dalis: besikreipiančio subjekto pageidavimai, veiklos tikslai, uždaviniai, veiklos trukmė, finansavimas ir kt. Besikreipiantis subjektas privalo pagrįsti, kad prašomas panaudai suteikti turtas reikalingas jo vykdomai veiklai ir jo naudojimo paskirtis atitinka subjekto veiklos sritis ir tikslus, nustatytus steigimo dokumentuose, bei jo veiklos rezultatai užtikrina naudą visuomenei ar jos daliai (laisva forma).

.........................................................................................................................................................................................................

.........................................................................................................................................................................................................

2. Priedai:
2.1. Subjekto registracijos pažymėjimo kopija arba išplėstinis išrašas iš Juridinių asmenų registro.
2.2. Subjekto įstatų kopija.

2.3. Pažymėjimo apie socialinės įmonės statuso suteikimą kopija (socialinės įmonės statusą turintiems juridiniams asmenims).
2.4. Jungtinės veiklos sutarties kopija (taikoma tik prašymams, kuriuos teikia keli subjektai,  veikiantys pagal jungtinės veiklos (partnerystės) sutartį).

2.5. Pažymos iš Valstybinės mokesčių inspekcijos ir Valstybinio socialinio draudimo fondo apie įsiskolinimų neturėjimą.
2.6. Valstybės įmonės Registrų centro pažymos apie subjekto nuosavybės / panaudos  pagrindais Birštono savivaldybėje valdomą Savivaldybės / valstybės nekilnojamąjį turtą (tik pageidaujantys panaudai nekilnojamojo turto). 
2.7. Savivaldybės turto valdytojo sutikimas.  

..........................................

.........................................

..............................................

              (subjekto vadovo pareigos)

                     (parašas)

                     (vardas, pavardė)

                                                  A.V.
_____________________

 
	
	Birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 

2 priedas


DOKUMENTŲ, KURIUOS TURI PATEIKTI SAVIVALDYBĖS NEKILNOJAMOJO TURTO PANAUDOS GAVĖJAI DĖL SUTIKIMO (PRITARIMO) VYKDYTI STATYBOS DARBUS PANAUDAI GAUTAME TURTE, SĄRAŠAS

1. Panaudos gavėjo motyvuotas prašymas Savivaldybės administracijos direktoriui dėl sutikimo (pritarimo) vykdyti statybos darbus (nurodyti statybos rūšį (paprastasis, kapitalinis remontas ar rekonstravimas), remontuojamo nekilnojamojo turto ar jo dalies unikalų numerį, žymėjimą plane, adresą, informaciją apie finansavimo lėšų poreikį ir finansavimo šaltinius).

2. Kai planuojamas nekilnojamojo turto kapitalinis remontas ar rekonstravimas:

2.1. kapitalinio remonto ar rekonstravimo techninis projektas (ar jo kopija), kapitalinio remonto aprašas (ar jo kopija) arba projektiniai pasiūlymai, kuriuose turėtų būti:

2.1.1. nurodytas remontuojamo nekilnojamojo turto ar jo dalies pavadinimas, adresas, unikalusis numeris, žemės sklypo adresas, unikalus numeris, jei žemės sklypas suformuotas,

2.1.2. aiškinamasis raštas, kuriame aprašomas remontuojamas objektas, jo dalis (buvimo vieta, bendrieji statinio rodikliai, kiti duomenys), statybos rūšis, paaiškinama numatoma veikla ir kt.,

2.1.3. eskizai ar brėžiniai, kuriuose išreikštas užsakovo sumanymas, statinio planai su statinio laikančiųjų konstrukcijų schemomis ir šių sprendinių aprašymu, kitų projektinių sprendinių aprašymai ir schemos, prijungimo prie inžinerinių tinklų sprendinių aprašymai su planais,

2.1.4. statinio bendraturčių sutikimas (ar jo kopija),

2.1.5. žemės sklypo savininko ar valdytojo sutikimas (ar jo kopija), kai numatoma rekonstruoti statinį ne statytojui priklausančiame ar valdomame žemės sklype,

2.1.6. žemės sklypo bendraturčių sutikimas (ar jo kopija), kai žemės sklypas nuosavybės teise priklauso keliems bendraturčiams. Šio dokumento pateikti nereikia statinio kapitalinio remonto atveju.

3. Kai planuojamas pastato (patalpų) perplanavimas ar inžinerinių statinių paprastasis remontas: 

3.1. pastato (patalpų) ar inžinerinio statinio paprastojo remonto aprašas (ar jo kopija) arba projektiniai pasiūlymai, kuriuose turėtų būti:

3.1.1. nurodytas remontuojamo nekilnojamojo turto ar jo dalies pavadinimas, adresas, unikalus numeris, žemės sklypo adresas, unikalus numeris, jei žemės sklypas suformuotas,

3.1.2. aiškinamasis raštas, kuriame aprašomas remontuojamas objektas, jo dalis (buvimo vieta, bendrieji statinio rodikliai, kiti duomenys), statybos rūšis, paaiškinama numatoma veikla ir kt.,

3.1.3. eskizai ar brėžiniai, kuriuose išreikštas užsakovo sumanymas, statinio aukštų planai su sprendinių aprašymu (brėžinyje nurodyti išgriaunamas (pastatomas) vidaus pertvaras, patalpų indeksus, bendrąjį patalpų plotą, patalpų pavadinimus), remontuojamų inžinerinių statinių pažymėjimas topografiniame plane (ar jo ištraukoje) ir kt.), kitų projektinių sprendinių aprašymai ir schemos, prijungimo prie inžinerinių tinklų sprendinių aprašymas su planais.


PASTABA. Dokumentai turi būti tvarkingi, kopijos aiškios, patvirtintos spaudu ir pasirašytos rengėjo. Visa rengimo medžiaga bylose turi būti sudėta nuosekliai: prašymas, techninis projektas (aprašas) ar jo kopija arba projektiniai pasiūlymai ir t. t. Duomenys (prašymuose) turi sutapti su techniniame projekte, projektiniuose pasiūlymuose ir aiškinamajame rašte pateiktais duomenimis.
__________________
	
	Birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 

3 priedas


(Savivaldybės turto panaudos sutarties forma) 

SAVIVALDYBĖS TURTO PANAUDOS SUTARTIS

20___ m.________ ____ d. Nr. ___
Birštonas

Panaudos davėjas 
,


(turtą perduodančios Savivaldybės institucijos (toliau – institucija) pavadinimas ir kodas)

pagal 
,


(institucijos įstatus (nuostatus), įgaliojimą – dokumento pavadinimas, numeris, data)

atstovaujamas 
,


(atstovo pareigos, vardas ir pavardė, asmens kodas)

ir panaudos gavėjas 
,


(Lietuvos Respublikos valstybės ir savivaldybių turto valdymo, naudojimo ir disponavimo juo 


įstatymo 14 straipsnyje nurodyto panaudos subjekto, priimančio turtą, pavadinimas ir kodas)

pagal 



(panaudos subjekto įstatus (nuostatus), įgaliojimą – dokumento pavadinimas, numeris, data)

atstovaujamas 
,


(atstovo pareigos, vardas ir pavardė, asmens kodas)

remdamiesi Birštono savivaldybės tarybos 20__ m. ____________ d. sprendimu Nr. ______ ar Birštono savivaldybės administracijos direktoriaus 20__ m. _____________ d. įsakymu Nr. ____ , sudarė šią sutartį:

1. Panaudos davėjas pagal šią sutartį perduoda panaudos gavėjui, veikiančiam pagal savo įstatus (nuostatus), laikinai neatlygintinai valdyti ir naudoti Birštono savivaldybei nuosavybės teise priklausantį ir valdytojo valdomą turtą (toliau – turtas):

___________________________________________________________________________________

(turto pavadinimas ir apibūdinimas: nematerialiojo, ilgalaikio materialiojo turto – inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto – panaudojimo paskirtis, pavadinimas, 
adresas, unikalus numeris, statinio pažymėjimas plane, bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai 
parametrai, atsižvelgus į šio turto naudojimo paskirtį; trumpalaikio materialiojo turto įsigijimo vertė; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)


.


(nurodyti turto naudojimo paskirtį)

2. Panaudos davėjas perduoda turtą panaudos gavėjui 
.


(nurodyti terminą)

3. Kitos sąlygos:
.

4. Trečiųjų asmenų teisės į turtą 
.


(įkeitimas, areštas, uzufruktas ir kita)

5. Panaudos gavėjas moka mokestį už perduotų negyvenamųjų patalpų eksploatavimą, komunalines ir ryšių paslaugas, šilumos bei elektros energiją, pastato kaupiamąsias lėšas (jeigu tokios kaupiamos), bendrųjų konstrukcijų ar inžinerinių įrenginių tvarkymo išlaidų tenkančią dalį (šildymo sistemų izoliavimą, avarijų likvidavimą), pastatų priežiūrą

_____________________________________________________________________ .

                                                                                              (įrašomos kitos paslaugos, jeigu už jas turės būti mokama)

6. Panaudos davėjas, nepažeisdamas panaudos gavėjo teisių, turi teisę tikrinti, ar panaudos gavėjas naudojasi turtu tinkamai pagal paskirtį, ar verčiasi veikla, dėl kurios buvo perduotas turtas, ar panaudos gavėjui, turinčiam socialinės įmonės statusą, šis statusas nepanaikintas, ar vykdo kitas sutarties sąlygas. 
7. Panaudos davėjas privalo:

7.1. per 5 darbo dienas nuo sutarties pasirašymo perduoti sutarties 1 punkte nurodytą turtą pagal perdavimo–priėmimo aktą (jeigu turto panaudos sutartyje nenurodyta kitaip);

7.2. pasibaigus panaudos sutarties terminui, iš panaudos gavėjo per 5 darbo dienas nuo sutarties pasibaigimo priimti jam grąžinamą turtą pagal perdavimo–priėmimo aktą.

8.  Panaudos davėjas gali nutraukti Savivaldybės turto panaudos sutartį, jeigu panaudos gavėjas nevykdo įsipareigojimų savo lėšomis atlikti nekilnojamojo daikto einamąjį ir statinio kapitalinį remontą arba kito materialiojo turto remontą. 

9. Panaudos gavėjas privalo:

9.1. savo lėšomis per 10 darbo dienų nuo turto perdavimo–priėmimo akto pasirašymo dienos savo lėšomis apdrausti visam sutarties galiojimo laikui gaunamą ilgalaikį materialųjį turtą  panaudos davėjo naudai ir draudimo liudijimo (poliso) kopiją pateikti panaudos davėjui;

9.2. savo lėšomis per 15 darbo dienų nuo sutarties pasirašymo įstatymų nustatyta tvarka sutartį įregistruoti Nekilnojamojo turto registre ir, pasibaigus panaudos sutarties terminui, išregistruoti iš Nekilnojamojo turto registro;

9.3. naudotis turtu pagal tiesioginę paskirtį ir sutartį, tik sprendime / įsakyme dėl turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties;

9.4. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas turtas;

9.5. sudaryti sąlygas viešo aukciono dalyviams apžiūrėti turtą, turto savininkui ar valdytojui paskelbus viešą pardavimo aukcioną;

9.6. neišnuomoti jam perduoto turto ar kitaip neperduoti naudotis tretiesiems asmenims;

9.7. gauti panaudos davėjo rašytinį sutikimą pagerinti ar pertvarkyti turtą nekeičiant jo paskirties;

9.8. savo lėšomis daryti jam perduoto nekilnojamojo daikto einamąjį ir, reikalui esant, statinio kapitalinį remontą / rekonstravimą, kito ilgalaikio materialiojo turto remontą, prieš tai atliekamų darbų aprašą bei sąmatą pateikiant panaudos davėjui: 


;


(nurodyti remonto darbus ir lėšų sumą, kurią panaudos gavėjas nurodė rašytiniame įsipareigojime)

9.9. nekilnojamojo turto kapitalinį remontą atlikti gavus rašytinį sutikimą. Rašytiniam sutikimui gauti pateikti dokumentus, numatytus Aprašo 2 priede;

9.10. gavęs rašytinį sutikimą atlikti nekilnojamojo turto kapitalinį remontą ar rekonstravimą (toliau – esminius pagerinimo darbus) ir juos atlikęs, per 1 mėnesį panaudos davėjui pateikti kitus dokumentus: statybos leidimą (sutikimą), rangos sutartį, kadastrinių duomenų pasikeitimus įregistruotus Nekilnojamojo turto registre Birštono savivaldybės vardu, atliktų darbų priėmimo perdavimo aktus, PVM sąskaitas faktūras, atlikto pagerinimo užbaigimo įteisinimo aktus ir kitus dokumentus, įrodančius atliktus esminius pagerinimus;

9.11. atlyginti panaudos davėjui nuostolius, jeigu perduotas turtas neatlikus priežiūros, einamojo remonto  ar kapitalinio remonto / rekonstravimo darbų sugedo ar buvo sugadintas;

9.12. panaudos sutarties galiojimo laikotarpiu ne vėliau kaip per 4 mėnesius nuo kiekvienų kalendorinių metų pabaigos teikti ataskaitą, nurodant, kaip yra naudojamas panaudos pagrindais perduotas ilgalaikis materialus turtas, kokią veiklą vykdo panaudos gavėjas, ar panaudos gavėjas vykdo įsipareigojimus savo lėšomis atlikti nekilnojamojo turto einamąjį ar statinio kapitalinį remontą arba kito ilgalaikio materialiojo turto remontą, ar vykdomos kitos panaudos sutarties sąlygos;
9.13. likus ne mažiau kaip 30 kalendorinių dienų iki sutarties termino pabaigos, raštu pranešti panaudos davėjui apie grąžinamą turtą arba pageidavimą pratęsti panaudos sutarties galiojimo laiką;
9.14. panaudos sutarčiai pasibaigus ar ją nutraukus prieš terminą, grąžinti turtą panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto;

9.15. panaudos sutarties pasibaigimo dieną įvykdyti visus mokestinius įsipareigojimus.

10. Panaudos gavėjo lėšos, panaudotos turtui pagerinti ar pertvarkyti, neatlyginamos.

11. Panaudos davėjas turi teisę nutraukti sutartį prieš terminą:

11.1. Lietuvos Respublikos civiliniame kodekse numatytais pagrindais;

11.2. jeigu panaudos gavėjas nesudaro sąlygų kontroliuoti ar perduotas pagal panaudos sutartį turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas turtas;

11.3. jeigu panaudos gavėjas nevykdo sprendimo / įsakymo dėl turto perdavimo panaudos pagrindais priėmimo metu duoto įsipareigojimo (jeigu buvo įsipareigota) savo lėšomis atlikti jam perduoto nekilnojamojo turto, kito nekilnojamojo daikto ar kito turto einamąjį ar kapitalinį remontą;

11.4. raštu prieš 3 mėnesius įspėjęs panaudos gavėję, jeigu jis nesilaiko sutarties reikalavimų;

11.5. raštu prieš 6 mėnesius įspėjęs panaudos gavėję;  

11.6. šalių susitarimu.

12. Panaudos davėjas privalo nutraukti panaudos sutartį, jeigu:

12.1. panaudos gavėjas nesiverčia sprendimo dėl turto perdavimo panaudos pagrindais laikinai neatlygintinai valdyti ir naudotis priėmimo metu nurodyta veikla dėl kurios buvo perduotas turtas, ar šį turtą naudoja ne pagal paskirtį arba panaudos gavėjui, turinčiam socialinės įmonės statusą, šis statusas panaikinamas; 

12.2. jeigu įvyko turto pardavimo viešas aukcionas.
13. Panaudos davėjas ir panaudos gavėjas privalo laikytis kitų Lietuvos Respublikos civiliniame kodekse numatytų panaudos sąlygų.

14. Ši sutartis gali būti keičiama tik raštišku panaudos gavėjo ir panaudos davėjo susitarimu. 

15. Šios sutarties nuostatos, kuriose kalbama apie nekilnojamąjį turtą, netaikomos kilnojamajam turtui (išskyrus turto remonto nuostatas ir draudimo nuostatas).  

16. Visi su šia sutartimi susiję pranešimai laikomi tinkamais įteiktais kitai šaliai, jeigu jie perduodami šalių atstovams asmeniškai ir pasirašytinai, pasiunčiami registruotu laišku ar šalies nurodytu elektroniniu paštu arba faksu. Pasiųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas elektroniniu paštu ar faksu.  

17. Kitos sutarties sąlygos ________________________________________________________

18. Ši sutartis įsigalioja nuo jos pasirašymo dienos.

19. Ši sutartis sudaryta 2 egzemplioriais, po vieną panaudos davėjui ir panaudos gavėjui.

PRIDEDAMA:

1. ____________________________________, __ lapas (-ai).

(dokumento, kuriuo suteikiama teisė perduoti turtą, kopija)

2. ___________________________________, __ lapas (-ai).

(turto sąrašas, jeigu turtas perduodamas pagal sąrašą)

3. ______________________________________, __ lapas (-ai).

(nekilnojamojo daikto kadastro duomenų bylos kopija)

4. _____________________________________________________, __ lapas (-ai).

(Nekilnojamojo turto registro centrinio duomenų banko išrašas)

5. ______________________________, __ lapas (-ai).

(panaudos subjekto įstatų (nuostatų) kopija)

6. ______________________________________________________, __ lapas (-ai).

(panaudos gavėjo įsipareigojimo savo lėšomis daryti turto remontą kopija)

7. ______________________________________________________, __ lapas (-ai).

(perdavimo–priėmimo aktas, jeigu jis surašomas)

8. _____________________________________________, __ lapas (-ai).

(kiti dokumentai)

Sutarties šalių rekvizitai:

Panaudos davėjo 
 .


(adresas, telefono numeris, el. pašto adresas, atsiskaitomosios sąskaitos banke numeris)

Panaudos gavėjo 
 .


(adresas, telefono numeris, el. pašto adresas, atsiskaitomosios sąskaitos banke numeris)
Panaudos davėjas
Panaudos gavėjas

(Parašas)
(Parašas)

(Vardas ir pavardė)
(Vardas ir pavardė)

A. V.
A. V.

______________

	
	Birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 

4 priedas


(Savivaldybės turto, suteikto naudotis panaudos pagrindais, perdavimo–priėmimo akto forma) 

SAVIVALDYBĖS TURTO, SUTEIKTO NAUDOTIS PANAUDOS PAGRINDAIS, PERDAVIMO–PRIĖMIMO AKTAS
20..... m. ........................ d. Nr. ........................
Birštonas
 

Vadovaudamiesi Birštono savivaldybės tarybos 20..... m. ................ d. sprendimu Nr. ...... / Birštono savivaldybės administracijos direktoriaus 20.... m. ................ d. įsakymu Nr. ...... bei 20... m. .............. d. Savivaldybės turto panaudos sutartimi Nr. ___, sudaryta 20 __ m. ______ d., 
panaudos davėjas 


(turtą perduodančios institucijos, įmonės, įstaigos, organizacijos (toliau – institucija) pavadinimas ir kodas)

pagal
,


(institucijos įstatus (nuostatus), įgaliojimą – dokumento pavadinimas, numeris, data)

atstovaujamas
,


(atstovo pareigos, vardas ir pavardė, asmens kodas)

perduoda, o 
panaudos gavėjas ______________________________________________________________________


(panaudos subjekto, priimančio turtą, pavadinimas ir kodas)

pagal 
,


(institucijos įstatus (nuostatus), įgaliojimą – dokumento pavadinimas, numeris, data)

atstovaujamas 
,


(atstovo pareigos, vardas ir pavardė, asmens kodas)

priima Birštono savivaldybei nuosavybės teise priklausantį ir turto valdytojo _______________________

______________________________________________________________________________________

(turto valdytojo pavadinimas, kodas, turto valdymo forma)

valdomą turtą: 


.

(perduodamo turto pavadinimas ir apibūdinimas: nematerialiojo, ilgalaikio materialiojo turto – inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto – panaudojimo paskirtis, 
pavadinimas, adresas, unikalus numeris, statinio pažymėjimas plane, bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; trumpalaikio materialiojo turto įsigijimo vertė; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)

Perduodamo turto būklė perdavimo metu 
.


(nurodyti ir turto trūkumus, jeigu jų rasta)

Šis aktas surašytas 2 egzemplioriais, po vieną turtą perduodančiam ir turtą perimančiam asmeniui.

Perdavė

(įgalioto perduoti turtą asmens 

pareigų pavadinimas) 
(Parašas) 
(Vardas ir pavardė)



A.V.
Priėmė

(įgalioto priimti turtą asmens 

pareigų pavadinimas) 
(Parašas) 
(Vardas ir pavardė)

                                               A.V.


______________

TEISĖS AKTŲ PROJEKTŲ ANTIKORUPCINIO VERTINIMO PAŽYMA

Teisės akto projekto pavadinimas: Tarybos sprendimo projektas „Dėl Birštono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (toliau – Aprašas).

Teisės akto projekto tiesioginis rengėjas: Birštono savivaldybės administracijos Ūkio, turto ir kaimo plėtros skyriaus vyriausioji specialistė.
Antikorupciniu požiūriu rizikingos teisės akto projekto nuostatos (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)
: 

Antikorupciniu požiūriu rizikingos teisės akto projekto nuostatos, nustatytos atliekant antikorupcinį vertinimą po tarpinstitucinio derinimo (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)
:

	Eil. Nr.
	Kriterijus
	Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo)
	Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą
	Išvada dėl teisės akto projekto pakeitimų arba argumentų, kodėl neatsižvelgta į pastabą

	
	
	pildo teisės akto projekto vertintojas
	pildo teisės akto projekto tiesioginis rengėjas
	pildo teisės akto projekto vertintojas

	1.
	Teisės akto projektas nesudaro išskirtinių ar nevienodų sąlygų subjektams, su kuriais susijęs teisės akto įgyvendinimas
	 Aprašo 4 p. 
	
	x tenkina

□ netenkina

	2.
	Teisės akto projekte nėra spragų ar nuostatų, leisiančių dviprasmiškai aiškinti ir taikyti teisės aktą
	nėra
	
	x tenkina

□ netenkina

	3.
	Teisės akto projekte nustatyta, kad sprendimą dėl teisių suteikimo, apribojimų nustatymo, sankcijų taikymo ir panašiai priimantis subjektas atskirtas nuo šių sprendimų teisėtumą ir įgyvendinimą kontroliuojančio (prižiūrinčio) subjekto
	Aprašo 7, 8, 25 p.
	
	x tenkina

□ netenkina

	4.
	Teisės akto projekte nustatyti subjekto įgaliojimai (teisės) atitinka subjekto atliekamas funkcijas (pareigas)
	Aprašo 4, 7, 8, 25 p.
	
	x tenkina

□ netenkina

	5.
	Teisės akto projekte nustatytas baigtinis sprendimo priėmimo kriterijų (atvejų) sąrašas
	Aprašo 4 p. 
	
	x tenkina

□ netenkina

	6.
	Teisės akto projekte nustatytas baigtinis sąrašas motyvuotų atvejų, kai priimant sprendimus taikomos išimtys
	išimčių nėra
	
	x tenkina

□ netenkina

	7.
	Teisės akto projekte nustatyta sprendimų priėmimo, įforminimo tvarka ir priimtų sprendimų viešinimas
	Aprašo 7, 8, 9, 10, 11, 12, 26 p.
	
	x  tenkina

□netenkina

	8.
	Teisės akto projekte nustatyta sprendimų dėl mažareikšmiškumo priėmimo tvarka
	Kriterijus netaikomas
	
	□ tenkina

□ netenkina

	9.
	Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto:

9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą;

9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą;

9.3. narių skyrimo mechanizmas;
9.4. narių rotacija ir kadencijų skaičius ir trukmė;

9.5. veiklos pobūdis laiko atžvilgiu;

9.6. individuali narių atsakomybė
	Tarybos veikla reglamentuojama Vietos savivaldos įstatymu ir Tarybos veiklos reglamentu, kiti kolegialūs subjektai nenumatyti
	
	x tenkina

□ netenkina

	10.
	Teisės akto projekto nuostatoms įgyvendinti numatytos administracinės procedūros yra būtinos, nustatyta išsami jų taikymo tvarka 
	Aprašo 7, 8, 9, 10 p. 
	
	x tenkina

□ netenkina

	11.
	Teisės akto projekte nustatytas baigtinis sąrašas motyvuotų atvejų, kai administracinė procedūra netaikoma
	nenustatyta
	
	x tenkina

□ netenkina

	12.
	Teisės akto projektas nustato jo nuostatoms įgyvendinti numatytų administracinių procedūrų ir sprendimo priėmimo konkrečius terminus
	Aprašo 8, 14, 15, 16, 22 p., Sutarties (Aprašo 3 priedas) 7.1, 9.2, 9.10, 9.12, 9.13, 11.4, 11.5 p.
	
	x tenkina

□ netenkina

	13.
	Teisės akto projektas nustato motyvuotas terminų sustabdymo ir pratęsimo galimybes
	Kriterijus netaikomas
	
	□ tenkina

□ netenkina

	14.
	Teisės akto projektas nustato administracinių procedūrų viešinimo tvarką
	Aprašo 26 p.
	
	x  tenkina

□ netenkina

	15.
	Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir panašiai)
	Aprašo 18, 25 p. Reglamentuojama kitais teisės aktais. 
	
	x tenkina

□ netenkina

	16.
	Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės

	Kriterijus netaikomas
	
	x  tenkina

□ netenkina

	17.
	Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybės rūšis (tarnybinė, administracinė, baudžiamoji ir panašiai)
	Kriterijus netaikomas
	
	x tenkina

□ netenkina

	18.
	Teisės aktų projekte numatytas baigtinis sąrašas kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, ir nustatyta aiški jos skyrimo procedūra
	Kriterijus netaikomas
	
	□ tenkina

□ netenkina

	19.
	Kiti svarbūs kriterijai
	nėra
	
	□ tenkina

□ netenkina


	Teisės akto projekto tiesioginis rengėjas: 

Birštono savivaldybės administracijos

Ūkio, turto ir kaimo plėtros skyriaus 

vyriausioji specialistė

Nijolė Vaitkevičienė

..................................

2018-04-16
	Teisės akto projekto vertintojas:

Birštono savivaldybės administracijos

Teisės ir personalo skyriaus 

vedėja 

Aušra Slavinskienė

..................................

2018-04-16


______________
�Jeigu tas pats kriterijus taikomas kelioms teisės akto projekto nuostatoms, nurodyti ir konkrečias teisės akto projekto nuostatas, dėl kurių galima korupcijos rizika nepašalinta ar kuriai valdyti teisės akto projekte nenumatyta priemonių.


� Tas pat.


�Pavyzdžiui, aiškiai ir išsamiai išdėstytos kontroliuojančio subjekto teisės ir pareigos, nustatyta standartizuota kontrolės atlikimo procedūra, reikalavimas fiksuoti atskirus kontrolės procedūros etapus ir jų rezultatus, atsakingų specialistų rotacija, užkirstas kelias kontroliuojančio ir kontroliuojamo subjektų tiesioginiam kontaktui be liudininkų ir panašiai.

